Sagunt a Escena presentarà l'obra de teatre 'Èdip'
31 d’agost 2018

![](/media/x3zfbf4g/50cuerpo.jpg)  
  

La companyia catalana Teatre Romea representarà el diumenge, 2 de setembre, l'obra Èdip de Sòfocles. Una obra que es troba dins del festival Sagunt a Escena. Esta representació començarà a les 22.30 hores i el preu de les entrades oscil·la entre els 10 i els 14 euros. L'obra està dirigida per Oriol Broggi.

  
Èdip regna a Tebes juntament amb la seua esposa Iocasta, la vídua de Lai, el rei mort. Quan la ciutat és colpejada per nombrosos mals, el poble demana ajuda al seu rei i ell els promet venjança. Des de Delfos, Creont porta una mala notícia: qui va matar Lai és el causant d'esta tragèdia i solament el seu càstig pot salvar la ciutat. Quan el rei de Corint mor, es descobrix la veritat: Èdip és el causant dels problemes de Tebes, perquè sense saber-ho ha matat el seu propi pare, el rei Lai, i Iocasta, amb qui s'ha casat i amb qui ha tingut quatre fills, és també la seua pròpia mare. Quan ella s'assabenta d'açò es lleva la vida i el seu fill, davant el cadàver de la seua mare i esposa, s'arranca els ulls desesperat i reclama el càstig que ell mateix va prometre al culpable, per a així salvar Tebes. Esta obra està representada per Julio Manrique (Èdip), Carles Martínez (sacerdot), Marc Rius (Creont), Mercè Pons (Iocasta), Ramón Vila (missatger), Miquel Gelabert (Tiresies i pastor) i Clara de Ramón (Antígona).

  
La representació forma part de la programació de Sagunt a Escena, que oferix espectacles dins i fora del Teatre Romà. El festival es podrà gaudir fins al pròxim 7 de setembre.

​​​

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-presentara-l-obra-de-teatre-edip/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-presentara-l-obra-de-teatre-edip/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-presentara-l-obra-de-teatre-edip/ "Linked In")
*   [](mailto:?body=https://aytosagunto.es/va/actualitat/sagunt-a-escena-presentara-l-obra-de-teatre-edip/)